L’Ajuntament de Burjassot reconeix els últims èxits en competició de Club L’Almara
2025-07-24

Acaben de tocar el cel en el Campionat d’Espanya i l’Ajuntament de Burjassot, des de la regidoria d’Esports, que dirigeix Juan Gabriel Sánchez, ha volgut reconéixer els últims èxits esportius que han aconseguit les gimnastes del Club de Gimnasta Rítmica L’Almara de Burjassot. Així, en vespres de la Nit de Nadal, totes les joves esportistes de L’Almara que recentment s’han pujat al podi, en el marc del Campionat d’Espanya per Equips i del Campionat d’Espanya Individual, eren rebudes per l’alcalde de Burjassot, Rafa García i pel regidor d’Esports per a reconéixer el seu esforç i els seus èxits recentment acabada la temporada.

Amb el “pes” de totes les seues medalles al coll, acompanyades de les seues entrenadores i molt somrients però sense perdre ni un segon la disciplina que les caracteritza, les joveníssimes campiones de L’Almara van rebre la calor i l’homenatge de l’Ajuntament de la seua localitat mentre ja pensen en pròxims reptes esportius abillades amb el mallot del G.R L’Almara.